আলেকজান্ডার গ্রাহাম বেল
আলেকজান্ডার গ্রাহাম বেল (৩রা মার্চ, ১৮৪৭ - ২রা আগস্ট, ১৯২২) প্রখ্যাত বিজ্ঞানী ও উদ্ভাবক। টেলিফোনের অন্যতম আবিষ্কারক হিসেবে তিনি সবচেয়ে পরিচিত। তাকে "বোবাদের পিতা" তথা "দ্য ফাদার অফ দ্য ডিফ" নামে ডাকা হতো। তার বাবা, দাদা এবং ভাই সবাই একক অভিনয় ও বক্তৃতার কাজে জড়িত ছিলেন এবং তার মা ও স্ত্রী উভয়েই ছিলেন বোবা। এ কারণেই বোবাদের জীবনযাত্রার মান উন্নয়নে তিনি অনেক গবেষণা করেছেন। টেলিফোন উদ্ভাবনের আগে থেকেই তিনি শ্রবণ ও কথন সংশ্লিষ্ট গবেষণা নিয়োজিত ছিলেন। ১৮৭৬ সালে তাকেই টেলিফোনের প্রথম মার্কিন পেটেন্টের সম্মানে ভূষিত করা হয়।
কার্ল ফের্ডিনান্ড ব্রাউন
কার্ল ফের্ডিনান্ড ব্রাউন (৬ জুন, ১৮৫০ - ২০ এপ্রিল, ১৯১৮) জার্মান পদার্থবিজ্ঞানী এবং উদ্ভাবক। তিনি ১৯০৯ সালে গুলিয়েলমো মার্কোনির সাথে যৌথভাবে পদার্থবিজ্ঞানে নোবেল পুরস্কার লাভ করেন। তার জন্ম জার্মানির ফুলদা নামক স্থানে। যুক্তরাষ্ট্রের নিউ ইয়র্ক সিটিতে মৃত্যুবরণ করেন। বেতার যোগাযোগ প্রতিষ্ঠায় তার প্রত্যক্ষ ভূমিকা রয়েছে।